CELEX: 32017D0262
Language: da
Date: 2017-02-06 00:00:00
Title: Rådets afgørelse (EU) 2017/262 af 6. februar 2017 om fastsættelse af ansættelsesmyndigheden og den myndighed, der kan indgå ansættelseskontrakter, for Generalsekretariatet for Rådet og om ophævelse af afgørelse 2013/811/EU

16.2.2017   
            
            
               DA
            
            
               Den Europæiske Unions Tidende
            
            
               L 39/4
            
         RÅDETS AFGØRELSE (EU) 2017/262
   af 6. februar 2017
   om fastsættelse af ansættelsesmyndigheden og den myndighed, der kan indgå ansættelseskontrakter, for Generalsekretariatet for Rådet og om ophævelse af afgørelse 2013/811/EU
   RÅDET FOR DEN EUROPÆISKE UNION HAR —
   under henvisning til vedtægten for tjenestemænd i Den Europæiske Union og ansættelsesvilkårene for de øvrige ansatte i Den Europæiske Union, der er fastsat ved Rådets forordning (EØF, Euratom, EKSF) nr. 259/68 (1), særlig vedtægtens artikel 2 og ansættelsesvilkårenes artikel 6, og
   ud fra følgende betragtninger:
   
               (1)
            
            
               I henhold til artikel 240, stk. 2, første afsnit, i traktaten om Den Europæiske Unions funktionsmåde ledes Generalsekretariatet for Rådet af en generalsekretær.
            
         
               (2)
            
            
               For at fremme administrativ forenkling og effektiv personaleforvaltning bør generalsekretæren have et bredere råderum til at delegere sine beføjelser med hensyn til anvendelsen af vedtægten for tjenestemænd i Den Europæiske Union (»vedtægten«) og ansættelsesvilkårene for de øvrige ansatte i Den Europæiske Union (»ansættelsesvilkårene«) til generaldirektøren for administrationen. Desuden bør generalsekretæren bemyndiges til at delegere beføjelse til at træffe afgørelse om interne omplaceringer og overførsler under hensyntagen til personalebehovet i deres generaldirektorater til alle generaldirektører.
            
         
               (3)
            
            
               Rådets afgørelse 2013/811/EU (2) bør ophæves —
            
         VEDTAGET DENNE AFGØRELSE:
   Artikel 1
   1.   De beføjelser, som ifølge vedtægten for tjenestemænd er tillagt ansættelsesmyndigheden og ifølge ansættelsesvilkårene for øvrige ansatte den myndighed, der kan indgå ansættelseskontrakter, udøves for så vidt angår Generalsekretariatet for Rådet af:
   
               a)
            
            
               Rådet, når det drejer sig om generalsekretæren
            
         
               b)
            
            
               Rådet, på forslag af generalsekretæren, når det drejer sig om anvendelse af vedtægtens artikel 1a, 30, 34, 41, 49, 50 og 51 på generaldirektører
            
         
               c)
            
            
               generalsekretæren i alle andre tilfælde.
            
         2.   Generalsekretæren kan helt eller delvis delegere enhver af eller alle sine beføjelser til generaldirektøren for administrationen for så vidt angår anvendelsen af vedtægten og ansættelsesvilkårene.
   3.   Generalsekretæren kan delegere sin beføjelse vedrørende omplaceringer og overførsler i tjenestens interesse inden for deres respektive generaldirektorater til alle generaldirektører i overensstemmelse med artikel 7, stk. 1, første afsnit, i vedtægten.
   Artikel 2
   Afgørelse 2013/811/EU ophæves.
   Artikel 3
   Denne afgørelse træder i kraft den 1. marts 2017.
   
      Udfærdiget i Bruxelles, den 6. februar 2017.
      
         
            På Rådets vegne
         
         F. MOGHERINI
         
            Formand
         
      
   
   
      (1)  Rådets forordning (EØF, Euratom, EKSF) nr. 259/68 af 29. februar 1968 om vedtægten for tjenestemænd i De Europæiske Fællesskaber og om vilkårene for de øvrige ansatte i Fællesskaberne samt om særlige midlertidige foranstaltninger for tjenestemænd i Kommissionen (EFT L 56 af 4.3.1968, s. 1).
   
      (2)  Rådets afgørelse 2013/811/EU af 17. december 2013 om fastsættelse af ansættelsesmyndigheden og den myndighed, der kan indgå ansættelseskontrakter, for Generalsekretariatet for Rådet og om ophævelse af afgørelse 2011/444/EU (EUT L 355 af 31.12.2013, s. 91).